
RAPORT DE SPECIALITATE
privind modificarea și completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara 
Având în vedere Referatul de aprobare a proiectului de hotărâre al Primarului Municipiului Timișoara și Proiectul de hotărâre privind modificarea și completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara.
Facem următoarele precizări:

Potrivit art.6, alin.1, lit.k și art.26, alin.1 lit.c și alin.3 din Legea nr.101/2006 a serviciului de salubrizare a localităților, republicată, autoritățile deliberative ale unităților administrativ-teritoriale au competențe exclusive în ceea ce privește înființarea, organizarea, gestionarea, coordonarea și atribuirea serviciului de salubrizare a localităților, având următoarele atribuții în domeniu: stabilirea taxelor speciale și aprobarea tarifelor pentru servicii de salubrizare, cu respectarea reglementărilor în vigoare. În funcție de natura activităților prestate, pentru asigurarea finanțării serviciului de salubrizare, utilizatorii achită contravaloarea serviciului de salubrizare prin taxe speciale, în cazul prestațiilor de care beneficiziază individual fără contract. Autoritățile administrației publice locale au obligația să instituie taxe speciale, conform prevederilor alin.1, lit.c, și să deconteze lunar operatorilor, direct din bugetul local, contravaloarea prestației efectuate la utilizatorii fără contract.
Conform art.16 alin.2 din Ordinul nr.82/09.03.2015 emis de Autoritatea Națională de Reglementare pentru Serviciile Comunitare de Utilități Publice, privind aprobarea Regulamentului cadru al serviciului de salubrizare a localităților, autoritatea deliberativă a administrației publice locale aprobă/instituie tarife/taxe de salubrizare pentru constituirea fondurilor necesare finanțării activității.
În conformitate cu prevederile art. 30 din Legea nr.273/2006 privind finanţele publice locale actualizată, coroborate cu prevederile art. 484 din Legea nr.227/2015 privind Codul Fiscal, pentru funcţionarea unor servicii publice locale create în interesul persoanelor fizice şi juridice, Consiliul Local poate adopta taxe speciale, stabilind cuantumul acestora anual şi aprobând regulamentul de stabilire a modului de organizare şi funcţionare a serviciilor publice de interes local pentru care se propun taxele respective.Taxele speciale se încasează numai de la persoanele fizice și juridice care beneficiază de serviciul public de interes local, potrivit regulamentului de organizare și funcționare al acestora.Taxele speciale se fac venit de la bugetul local și se încasează numai de la persoanele fizice și juridice care beneficiază de serviciile publice locale pentru care s-au instituit taxele respective.

Potrivit capitolului Dispoziții finale din Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T.nr.462/16.12.2021, taxa specială de salubrizare se va actualiza prin hotărâre a Consiliului Local al Municipiului Timișoara la propunerea operatorului în cazul în care intervin modificări semnificative a elementelor cost/tarif.

Astfel, această taxă a fost stabilită  prin H.C.L.M.T. nr.167/05.05.2022 privind aprobarea tarifelor unice și a tarifelor distincte  practicate de către RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 – Timişoara, a Județului Timiș,  în baza Contractului   de delegare prin concesiune a activității de colectare și transport a deșeurilor nr. 2303/08.12.2017. Această taxă specială de salubrizare  trebuie aprobată de Consiliul Local al Municipiului Timişoara, instituindu-se astfel ca și taxă specială. Taxa are drept scop acoperirea cheltuielilor serviciului de salubrizare efectuat pentru colectarea, transportul, depozitarea și eliminarea deșeurilor municipale nepericuloase de la utilizatorii serviciului efectuat pentru persoanele fizice şi juridice care nu au încheiat un contract pentru prestarea serviciilor de salubrizare cu operatorul de servicii publice de salubrizare. În Municipiul Timișoara, colectarea separată și transportul separat al deșeurilor menajere și similare reziduale și al deșeurilor reciclabile este asigurat prin operatorul economic S.C. RETIM ECOLOGIC SERVICE S.A., potrivit contractului nr.2303/08.12.2017 de delegare a gestiunii prin concesiune a serviciilor de colectare-transport al deșeurilor municipale din cele 5 zone ale județului Timiș - Lotul 2 – Servicii de colectare și transport deșeuri din Zona 1 Timișoara, încheiat cu Asociația de Dezvoltare Intercomunitară Deșeuri Timiș (ADID Timiș).
Persoanele fizice şi juridice care nu sunt în relaţii contractuale cu operatorul de servicii publice de salubrizare şi produc la rândul lor deşeuri, similar cu cei care au contractat aceste servicii, beneficiază de aceleaşi servicii de care beneficiază şi acele persoane care au încheiate contracte pentru aceste servicii, în sensul că deşeurile pe care le generează aceste persoane sunt colectate şi transportate, potrivit Sistemului Integrat de Management al Deșeurilor în Județul Timiș, situaţie faţă de care se impune instituirea taxei speciale de salubrizare.

Destinaţia taxei speciale de salubrizare este acoperirea serviciilor prestate de către operator în baza documentelor justificative prezentate, precum și acoperirea costului colectării taxei. 
Taxa de salubrizare este o taxă cu destinație specială, fiind utilizată pentru asigurarea finanțării serviciului de salubrizare, în cazul utilizatorilor care beneficiază de prestație individual fără contract, scop pentru care a fost stabilită această taxă prin H.C.L.M.T. nr.167/05.05.2022.

Precizăm faptul că fondurile vor fi asigurate din bugetul local pe anul 2022-Capitolul 74.02A.05.01 –Salubritate, Indicator bugetar 20.01.30 Alte bunuri și servicii pentru întreținere și funcționare, aprobat prin HCLMT nr.60/01.03.2022.  
Referitor la cele expuse mai sus, propunem modificarea și completarea la Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T. nr.462/16.12.2021, după cum urmează:
1. La punctul I, Dispoziții generale,  subpunctul 6 se modifică și va avea următorul cuprins:
Taxa de salubrizare este o taxă cu destinaţie specială, fiind utilizată pentru asigurarea finanțării serviciului de salubrizare, în cazul utilizatorilor care beneficiază de prestație individual fără contract, scop pentru care a fost stabilită această taxă prin H.C.L.M.T. nr.167/05.05.2022 şi care  trebuie aprobată de Consiliul Local al Municipiului Timişoara, instituindu-se astfel ca și taxă specială. Taxa are drept scop acoperirea cheltuielilor serviciului de salubrizare efectuat pentru colectarea, transportul, depozitarea și eliminarea deșeurilor municipale nepericuloase de la utilizatorii serviciului efectuat pentru persoanele fizice şi juridice care nu au încheiat un contract pentru prestarea serviciilor de salubrizare cu operatorul de servicii publice de salubrizare.
2. La punctul II, Modalități și condiții de stabilire a taxei speciale de salubrizare, subpunctul 4 se modifică și se completează și va avea următorul cuprins:

Cuantumul taxei de salubrizare aferent colectării deșeurilor municipale (deșeuri reziduale și deșeuri reciclabile) este cel stabilit prin contractul nr.2303/08.12.2017 de delegare a gestiunii prin concesiune a serviciilor de colectare-transport al deșeurilor municipale din cele 5 zone ale județului Timiș - Lotul 2 – Servicii de colectare și transport deșeuri din Zona 1 Timișoara, încheiat cu Asociația de Dezvoltare Intercomunitară Deșeuri Timiș (ADID Timiș) și prin actele adiționale aferente contractului menționat, aprobate prin hotărâre a Consiliului Local al Municipiului Timișoara. Tarifele prezentate în tabelul de mai  jos au fost aprobate prin HCLMT NR.167/05.05.2022.
	Tarif
	UM
	Tarif unic

	Populație urban
	
	

	Colectarea separată și transportul separat al deșeurilor municipale
	lei/persoană/lună
	13,49 (TVA inclus)

	Tarif 

Populație urban
	UM
	Tarife distincte

	Colectarea separată și transportul separat al deșeurilor reziduale de la populație în mediul urban
	lei/persoană/lună
	10,28 (TVA inclus)

	Colectarea separată și transportul separat al deșeurilor reciclabile de la populație în mediul urban
	lei/persoană/lună
	3,21 (TVA inclus)

	   Tarif

Operatori economici şi instituţii publice
	UM
	Tarif unic

	Colectarea separată și transportul separat al deșeurilor similare
	lei/tonă
	382,98 + TVA

	Tarif

Operatori economici şi instituţii publice
	UM
	Tarife distincte

	Colectarea separată și transportul separat al deșeurilor similare reziduale
	lei/tonă
	441,16 + TVA

	Colectarea separată și transportul separat al deșeurilor similare reciclabile
	lei/tonă
	275,18 + TVA


3. La punctul II, Modalități și condiții de stabilire a taxei speciale de salubrizare, subpunctul 10 se modifică și va avea următorul cuprins:
Datele astfel obținute de Direcția Poliției Locale, respectiv lista utilizatorilor (persoane fizice) identificate fară contract pentru prestarea serviciilor de salubrizare sau a căror contracte au fost reziliate vor fi transmise compartimentului de specialitate din cadrul aparatului de specialitate a Municipiului Timişoara până în ultima zi lucrătoare a fiecărei luni, in vederea instituirii în sarcina acestora a taxei speciale de salubrizare. 
4. La punctul II, Modalități și condiții de stabilire a taxei speciale de salubrizare, subpunctul 11 se modifică și va avea următorul cuprins:
In cazul persoanelor juridice beneficiare ale serviciului de salubrizare fără contract, operatorul S.C. RETIM ECOLOGIC SERVICE S.A. transmite lunar compartimentului de specialitate din cadrul aparatului de specialitate a Municipiului Timişoara și Direcției Poliției Locale Timișoara, datele de identificare ale acestora.
5. La punctul II, Modalități și condiții de stabilire a taxei speciale de salubrizare, subpunctul 14 se modifică și va avea următorul cuprins:
Lista care cuprinde datele de identificare ale persoanelor juridice care refuză să încheie contracte de servicii publice de salubrizare va fi transmisă compartimentului de specialitate din cadrul aparatului de specialitate a Municipiului Timişoara până în ultima zi lucrătoare a fiecărei luni, în vederea instituirii taxei speciale de salubrizare
6. La punctul II, Modalități și condiții de stabilire a taxei speciale de salubrizare, subpunctul 15 se modifică și va avea următorul cuprins:
În cazul persoanelor fizice şi juridice ale căror contracte pentru prestarea serviciilor de salubrizare au fost denunţate în mod unilateral de către operatorul de servicii de salubrizare, pentru neachitarea contravalorii serviciilor prestate în termen de 30 de zile calendaristice de la data expirării termenului de plată, acesta va proceda la preavizarea beneficiarilor mai sus menționați și la comunicarea datelor de identitate ale acestora către compartimentul de specialitate din cadrul aparatului de specialitate a Municipiului Timişoara și către Direcția Poliției Locale Timișoara, care va efectua verificări și va stabili situația actuală a beneficiarilor, respectiv dacă în locațiile respective se generează deșeuri.

7. La punctul II, Modalități și condiții de stabilire a taxei speciale de salubrizare, subpunctul 17 se modifică și va avea următorul cuprins:
Informațiile obținute în urma controalelor efectuate de către agenții constatatori din cadrul Direcției Poliției Locale Timișoara vor fi comunicate compartimentul de specialitate din cadrul aparatului de specialitate a Municipiului Timişoara.
8. La punctul II, Modalități și condiții de stabilire a taxei speciale de salubrizare, subpunctul 19 se modifică și va avea următorul cuprins:
Compartimentul de specialitate din cadrul aparatului de specialitate a Municipiului Timişoara, verifică informaţiile transmise de către operatorul de salubrizare şi transmite trimestrial Direcţiei Fiscale a Municipiului Timişoara până la data de 15 martie, 15 iunie, 15 septembrie si 15 decembrie a fiecărui an un tabel cuprinzând persoanele fizice si juridice în sarcina cărora trebuie instituită taxa specială cu datele de identificare, adresele acestora, cuantumul taxei si perioada pentru care se datorează taxa.  
9. La punctul II, Modalități și condiții de stabilire a taxei speciale de salubrizare, subpunctul 23 se modifică și va avea următorul cuprins:
În cazul în care pe parcursul anului fiscal intervin modificări de natura celor care duc la încetarea datorării taxei operatorul de salubrizare are obligaţia de a transmite către compartimentul de specialitate din cadrul aparatului de specialitate a Municipiului Timişoara, informaţii cu privire la încheierea de noi contracte cu persoanele care au beneficiat în lipsa unui titlu de serviciile de salubrizare, în vederea eliminării obligației de plată a taxei speciale de salubrizare pentru respectivele persoane.

In această situație persoanele respective vor fi cuprinse in tabelele transmise Direcției Fiscale a Municipiului Timișoara cu numărul de luni corespunzătoare din trimestrul raportat pentru care acesta datorează taxa specială de salubrizare. 
10. La punctul II, Modalități și condiții de stabilire a taxei speciale de salubrizare, subpunctul 25 se modifică și va avea următorul cuprins:
Operatorul S.C. RETIM ECOLOGIC SERVICE S.A. are obligația de a transmite compartimentului de specialitate din cadrul aparatului de specialitate a Municipiului Timişoara lista cu persoanele fizice/juridice care au încheiat aceste contracte, în caz contrar, orice cheltuieli efectuate/suportate de catre municipiu cu orice titlu ca urmare a aplicării prezentei proceduri în vederea stabilirii și colectării taxei speciale de salubrizare, vor cădea în sarcina operatorului, iar contravaloarea prestației decontată lunar din bugetul autorității locale către operatorul de servicii urmează a fi restituită de către acesta.

11. Capitolul, Dispoziții finale, se modifică și se completează și va avea următorul cuprins:

Taxa specială de salubrizare se va actualiza prin hotărâre a Consilului Local al Municipiului Timișoara la propunerea operatorului în cazul în care intervin modificări semnificative a elementelor de cost/tarif.

Modificările și completările efectuate la Regulamentul privind modul de reglementare, instituire și administrare a taxei speciale de salubrizare pe raza municipiului Timișoara, anexă la H.C.L.M.T. nr.462/16.12.2021, intră în vigoare la data de 01.07.2022.

Având în vedere prevederile legale expuse în prezentul raport, apreciez că proiectul de hotărâre  privind modificarea și completarea Anexei la Hotărârea Consiliului Local nr.462 din 16.12.2021 privind aprobarea Regulamentului privind modul de reglementare, instituire și administrare a taxei speciale de salubrizare pe raza municipiului Timișoara, îndeplinește condițiile pentru a fi supus dezbaterii și aprobării plenului consiliului local.

